<classify> Kocha Marmcilovic alijiunga na Simba kabla ya kuanza kwa msimu mpya wa Ligi Kuu Tanzania Bara, kwa mkataba wa miezi mitatu baada ya Kocha Mkuu Dylan Kerry kuhitaji mtu wa aina hiyo kwa ajili ya kuwasaidia wachezaji wakati wa maandalizi ya ligi.Akizungumza na gazeti hili jana, mjumbe wa Kaimu Katibu Mkuu wa Simba, Collin Frisch alisema kocha huyo huru kwani alihitajika tu kwa kipindi kifupi kabla ya kuanza kwa ligi na amemaliza muda wake.Mimi sikuwa Zanzibar, nilikuwa Dar es Salaam kwenye kozi, lakini ni kweli nimepata taarifa za kuondoka kwa kocha huyo. Ukweli ni kwamba mkataba wake umekwisha, kwani alihitajika kwa pre-season tu, alisema.Licha ya kumalizika kwa mkataba wake, kocha huyo alikuwa Zanzibar akiendelea na maandalizi ya kikosi hicho kikijiandaa kwa ajili ya mchezo dhidi ya Yanga utakaochezwa kwenye Uwanja wa Taifa, Dar es Salaam.Kuondoka kwake kambini ghafla na kudaiwa kurudi kwao Serbia kumehusishwa na maneno makali aliyoyatoa akidai kuwa, Simba itafungwa na Yanga kwa kuwa hawana uvumilivu. Kwa mujibu wa Frisch, hajui kuhusu hilo kwani yeye hakuwa kambini na anachojua kuhusu kocha wao huyo amemaliza mkataba na si vinginevyo.Hata hivyo, kauli ya Frisch inatofautiana na kiongozi wa Simba Zanzibar, Abdul Mshangama ambaye wakati akihojiwa na kituo kimoja cha radio nchini alisema Mserbia huyo amerudi Dar es Salaam kwa vile ana matatizo ya kifamilia. Kuhusu kama kweli kocha huyo amerudi kwao, Frisch aliliambia gazeti hili kuwa hana uhakika kwani hajapata taarifa.  <topic>: MICHEZO 